kurumikz/Cleaned-Kazakh-Wikipedia huggingface dataset:
Құралай Баяндина

Құралай Баяндина – (10.2.1965. Павлодар қаласы) - тележурналист. Павлодар пединститутын (1985), ҚазМУ-ді бітірген (1991). Май аудандық «Шамшырақ»-«Маяк» газетінде аудармашы (1985-88), облыстық радиода редактор (1991), облыстық телевидениенің «Жаңалықтар» ақпараттық редакциясында аға редактор (1993-2004). Қазір «Қазақстан» ұлттық телеарнасында ақпараттық-сараптамалық дирекциясының бас редакторы. ҚР мәдениет қайраткері. Облыстық журналистер одағы сыйлығының лауреаты. Дереккөздер
Бейнефильм

“Бейнефильм” – компания, жүйе. Іс жүзінде бейнесалондар, бейнедемхана, клубтар желілерін, сондай-ақ оларға қызмет көрсететін тұлғалар мен ірі, шағын бейнежиындардағы жеке тұлғаларды біріктіретін дербес сала ретінде өмір сүреді. Әр түрлі жанрлардағы бейнефильмдер шығарумен айналысады, мемлекеттік, коммерциялық және кабельдік теледидар өнімдерін көбейтіп, таратады, сондай-ақ олар үшін бейнематериалдар беруші болып табылады. Дереккөздер
Ботақан (фильм)

"Ботақан" – "Қазақтелефильм" студиясының түрлі-түсті, 1 бөлімді, қазақ тіліндегі деректі фильмі (1980) . Бұл – Жамбыл облысының Сарысу ауданындағы түйе өсіретін "Байқадам" кеңшары жайлы көріністі фильм. Түсірілімдерде: ботаның туылуы, оның айналадағы әлеммен танысуы, дала, киіз үй, қашадағы түйелер, түйе жүндеу, інген сауған келіншек, түйе жүнінің теңдері сияқты түйелі ауылдың тіршілік-тынысы ерекше жылылықпен баян етіледі. Реж. – Б.Онопко, операторы – А.Федулов. Дереккөздер
Баяндау әдісі

Баяндау әдісі – әңгімешінің, жазушының оқиғаны өз атынан айтып беруі. Баяндау әдісі ұтымды әдіс ретінде көркем әдебиетте және әдістеме ғылымында қолданылады. Көркем әдебиеттегі баяндау жазушының шеберлігіне, тілінінң табиғилығы мен ойнақылығына байланысты ұтымды көркемдік әдіс болып қалыптасқан. Әсіресе, ұлттық қазақ прозасындағы бұл әдіс шығармаға дәстүрлі әңгімешілдік сипат дарытатын пішім ретінде бағаланып жүр. Әдістеме ғылымындағы баяндау - оқу материалының мазмұнын белгілі жүйемен әңгімелеп түсіндіру тәсілі. Баяндау барлық сыныптарда, әртүрлі пәндер (көбінесе, гуманитарлық) бойынша қолданылады. Баяндау әдісін қолдануда оқушыларға оқу материалын неғұрлым толық, ғылыми нанымды әңгімелеу көзделеді. Жаңа сабақты өткен сабақпен байланыстыру, пікірлесу, әңгімелесу, көрнекілік тәсілдерін пайдалануға болады. Ұтымды қолданылған баяндау әдісі оқушылардың сабаққа ынта-ықыласын, белсенділігін арттырады. Оқушылардың жас ерекшеліктеріне, қабылдау, ойлау қабілеттеріне қарай бақылау әдісінің алдын ала логикалық жоспары жасалады. Баяндау әдісімен сабақ өткізуде мұғалімнің әңгімелеу шеберлігі, сөзінің әсерлілігі зор маңызға ие болады. Дереккөздер
Балалық шақ – өткен өлке

"Балалық шақ – өткен өлке" -"Қазақ телефильм" студиясының түрлі түсті, 3 бөлімді, орыс тіліндегі деректі көріністік фильмі (1979). Онда Алатау қойнауындағы Жоңғар қорығының өсімдіктер әлемі мен жануарлар дүниесі жайында бейне баян жасалады. Режиссер – И.Тынышпаев, операторы – В.Парфенов. Дереккөздер
Баянауыл (фильм)

«Баянауыл» (фильм) – «Қазақтелефильм» студиясының 1 бөлімді, орыс тіліндегі, түрлі түсті көріністі фильмі (1977). Фильм табиғаты тамаша Баянауыл тауы мен көкшіл көлдерінің әдемі пейзаждарын көрсетеді. Онда осы өңірдің даңқын асырған, қазақтың атақты тұлғалары - ақын С.Торайғыров, Қазақ театры мен киносының алғашқы режиссерлері Ж.Шанин мен Ш.Айманов, Қазақ КСР Ұлттық ғылым академиясының тұңғыш президенті Қ.Сәтбаевтар туралы айтылады. Баянауылдағы Қ. Сәтбаев музейі, ондағы ғұлама ғалымның жинаған және тұтынған дүниелері көрсетіледі. Режиссері – Қ. Ахметов, операторы - Д.Гильманов. Дереккөздер
Баспана фильмі

«Баспана» фильмі – "Қазақтелефильм" студиясының түрлі түсті, 5 бөлімді, қазақ-орыс-ұйғыр тілдеріндегі деректі фильмі (1987). Онда Н.Жалыбиннің өнертапқыштық істері әңгіме болады. Жалыбиннін әдеттен тыс сипаттағы, қабырғалары жұқа ақ қаңылтырдан жасалатын арзан әрі ауылына қолайлы құрастырмалы кешендері насихатталады. Осы құрылымды қолданысқа ендіру арқылы әлеуметтік-экономикалық міндеттерді шешуге игі ықпал жасалады. Әйтсе де аса мәнді өнертапкыштық істі қолдаушылар мен оған қарсы болушылар арасындағы шиеленісті пікірталас фильмнің драматургиясына арқау болған. Режиссері – С.Морозов, операторы – И.Ахметов. Дереккөздер
Бұлт арасындағы ғылым

Бұлт арасындағы ғылым - "Қазақтелефильм" студиясының түрлі түсті, 2 бөлімді, қазақ-орыс тілдеріндегі деректі фильмі (1979).. Фильм Іле Алатауындағы гляциолог ғалымдардың жұмысы жайлы. Олардың "Тұйық су" мұздағында зерттеу жүргізу кездері бақылау тәсілімен түсірілген. Кадрларда: оқымыстылар Суданов пен Тоқмағамбетовтердің мәңгі мұз қабаттарын бұрғылап, ғылыми эксперименттер жасап жүргендері көрініс береді. Режиссері-В.Задвицкий, операторы - З.Шайгельдинов Дереккөздер
Дәмегүл Баялиева

Дәмегүл Баялиева – (20.8.1950. Қызылорда облысы, Қармақшы ауданы) - филолог, ғалым. ҚазМУ-ді бітірген (1974). 1974 жылы С.Киров атындағы ҚазМУ-дің журналистика факультетінің қазақ журналистика кафедрасына аға лаборант, 1989 жылы журналистика тарихы кафедрасында оқытушы, аға оқытушы, мерзімді баспасөз кафедрасының доценті. Филология ғылымдарының кандидаты (2002), (диссертация тақырыбы «Қазақ ұлттық баспасөзінде салт-дәстүр, әдет-ғұрып мәселелерінің жазылуы»). Мерзімді баспасөз кафедрасында «Білім реформасы және баспасөз», «Баспасөзде ұлттық мәдениет, салт-дәстүр, әдет-ғұрып мәселелері» деген арнайы пәндер бойынша дәріс жүргізеді. «Баспасөзде салт-дәстүр, әдет-ғұрып мәселелері», (1989); «Қазіргі қазақ баспасөзіндегі ұлттық мәдениет, салт-дәстүр және тіл, стиль мәселелері» оқу құралдарының авторы. Дереккөздер
Людмила Баюшева

Людмила Баюшева – (17.8.1949. Павлодар облысы, Май ауданы, Малайсары ауылы) - телережиссер. Мәскеудегі Бүкілодақтық Мемлекеттік кинематография институтын бітірген (1981). Еңбек жолын Павлодар облыстық телевидениесінің Жастар редакциясында режиссердің ассистенті болып бастап (1981), кейін қоғамдық-саяси бағдарламалар режиссері болды. 1985-95 жылдары облыстық телекомпанияның бас режиссері, 1995 жылы өндірістік-коммерциялық бөлімді басқарды. Жарнама бойынша бас режиссер болып істеді. 1999 жылы жауапты шығарушы. «Открытый микрофон», «За честь родного города» бағдарламаларын эфирге шығарды. «Ситуация» ток-шоуының авторы әрі режиссері ретінде облыс телекөрермендеріне кеңінен танымал. «Боль» деректі хабарлар циклі үшін КСРО Мемлекеттік телерадиокомитетінің Грамотасымен, әлденеше рет облыстық Журналистер одағының сыйлығымен марапатталды. Дереккөздер
Балалықтың құт мекені

«Балалықтың құт мекені» – "Қазақтелефильм" студиясының түрлі-түсті, 3 бөлімді, қазақ-орыс-ұйғыр тілдеріндегі деректі фильмі (1987). Азамат соғысының ардагері Ахмет Толхабиев пен Батыр-Ана Ханшайым Ахметованың көп балалы отбасы жайлы фильм. Апаның ағынан жарылған әңгімесі. балаларының жас кезіндегі естеліктері арқылы авторлар бұл отбасын тұтастырған себептерді: достықты, адамдарға, өмірге деген сүйіспеншілікті дәйектей келіп, жарастықты өмір салтың көрсеткен. Режиссер – Рымбек Нығметұлы Әлпиев, операторы – Ф.Аранышев. Дереккөздер
БАЭ телевизиясы

БАЭ телевизиясы – Біріккен Араб Әмірліктерінің телеарналары. «Эмират дубай ТВ» - пан-араб телеарнасы, Дубай ТВ және Дубай Уан арналарында көрсетеді; «Абу-Даби ТВ» - пан-араб телеарнасы; «Аджман ТВ»; «Шарджа ТВ»; Эм-би-си - пан-араб хабар тарату компаниясы; «Аль-Арабия» - Эм-би-си жаңалықтар арнасы. БАЭ телевизиясы *Abu Dhabi Sports; *Abu Dhabi TV; *Ajman TV; *A1 Aan TV; *A1 Aqariya TV; *A1 Arabiya; *A1 Deera; *A1 Emarah; *A1 Fayhaa; *Citruss TV; *CNBC Arabiya; *Dubai Sports Channel; *Dubai TV; *Dubai Infinity Channel; *Emirates Channel; *Infinity; *MBC; *MB С 1; *MBC 2; *MBC 3; *MBC 4; *MBC Action; *MBC Infinity; *MBC Flash; *TXT; *Music Nation TV; *Music Plus; *Nojoom; *PMC Music; *Sama Dubai; *Sama Dubai Infinity Channel; *One TV; *One Infinity Channel; *Sharjah TV; *Sharjah Series Plus Channel; *Sharjah Channel; *Audfgdfa TV; *Chtyfrty TV; *Osrtdaf TV; *Frtgfdmta TV. Дереккөздер
Баспасөз бюросы

Баспасөз бюросы – Қызметі: Съезд, конгресс, спорт жарыстары өтіп жатқан кезде осылар туралы жазатын журналистерге көмек беру мақсатында ұйымдастырылатын ақпараттық қызмет. Ол пресс-конференциялар өткізеді, пресс-релиздер шығарады және т.б. Органы: Ірі газет редакциялары, баспасөз, телеграф агенттіктері жанында тұрақты жұмыс істейтін информациялық органдар т.б. Дереккөздер
Башқұртстан баспасөзі, радиосы, теледидары

Башқұртстан: баспасөз, радио, телевизиясы – Башқұртстанда 1968 жылы таралымы 1658 мың дана 241 кітап, 112 газет басылып шықты. Республикалық газеттер «Совет Башкортостаны» (1918) «Советская Башкирия» (1906 жылы шыққан «Уфимский рабочийдің» жалғасы) «Қызыл таң» (1918, татар тілінде) «Ленинсе» (1923, башқұрт, орыс тілдерінде) «Башкортостан пионере» (1930, башқұрт тілінде) Журналдар «Агидель» (1930) «Башкортостан қызы» (1968) «Хэнэк» (1925) «Башкортостан укытыусыхы» (1924) «Пионер» (1930) «Блокнот агитатора» (орыс, башқұрт, татар тілдерінде) Республикалық радио мен телевизия хабарлары 2 программа бойынша башқұрт және орыс тілдерінде жүргізіледі. Дереккөздер
Рахым Бұрлыбаев

Рахым Бұрлыбаев (5.11. 915. Жамбыл облысы, Жамбыл ауданы - 19.10.1976. Шымкент қаласы)–тіл білімінің маманы.. Жамбыл педагогикалық техникумын (1935), Абай атындағы Қазақ педагогикалық институтын бітірген (1939). 1939-1941 жылдары Семей педагогикалық институтында қазақ тілі мен әдебиеті кафедрасының меңгерушісі. Шымкент педагогикалық институтында аға оқытушы, доцент, қазақ тілі кафедрасының меңгерушісі болды. Филология ғылымдарының кандидаты (1964), (диссертация тақырыбы "Қазақ тіліндегі сөз мағынасының кеңеюі және тарылуы"), доцент 10-нан аса мақала мен кітаптардың авторы. Шығармалары: Расширение и сужение значений слов в казахском языке. АКД. А. 1963; Қазақ тіліндегі сөз мағынасының кеңеюімен тарылуы (мұғалімдерге көмекші құрал). А. 1968; Қазіргі қазақ тіліндегі қоғамдық-саяси лексика (мұғалімдер мен студенттерге арналған көмекші құрал). А. 1978. Дереккөздер
Балансты ақпарат

Балансты ақпарат– жағымсыз ақпаратты орнымен жеткізу үшін қажетті фактілерді қолдану. Кейде фактілер қарсы қойылады, оларды жағымды мақсаттар үшін пайдалануға болады. Бірінші – уақытша, оқиғалы байланыс, екінші – ассоциативті ойға байланыстыру, үшінші – көптеген деректерді бір фактіге жинақтау. Бұл қолданыстардың барлығын автор белгілі бір бағытта пайдаланады. Дереккөздер
Бейнефон (телевизия)

Бейнефон (телевизия) – бейнефонды көпшілік алдында бірінші рет көрсету 1927 жылы 7 сәуірде Вашингтон (бұл жерге сәулені механикалық жаймалайтын телекамера орнатылды) мен Нью-Йорктың (телеқабылдағыш) арасында болып өтті. Электрлік сигнал кабельмен берілді. Кейінірек, 1930 жылы 9 сәуірде А. Белл зертханасының мамандары Нью-Йорктың әртүрлі түкпірлерінде орналасқан бейнефондардың арасында екіжақты байланысты жүзеге асырды. Телекамераның алдында тұрған, құлағына дауыс күшейткішті басып, алдында микрофон ұстаған адам осындай іс-әрекет жасаушы басқа адамды көре және ести алады. Сол кездегі байланыс арнасынын қымбаттығынан бейнефондар қатынастын кең таралған тәсілі бола алмады, кәдімгі телефон анағұрлым арзанырақ болды және жеткілікті мөлшерде ақпарат бере алатын еді. От-жалынды жерлерден берілген репортаждарды телекөрермен жуырдағы уақытқа дейін әдетте, қозғалмайтын Суреттер күйінде алды. Экранда оқиға болған жердің географиялық картасы, экранның төменгі бұрышында тілшінін портреті пайда болды. Ал бүкіл ақпарат дыбыстық қатармен берілді. Ауыр кәсіптік бейнекамералар операторды оралымдылықтан айырды, оны көзге түсетін етті және бұл өкінішке орай көптеген журналистердің өмірлерінен айырылуына себеп болды. Бұл жағдайда жабдыктың салмағы мен өлшемдері шешуші маңызга ие болады; өлшемі бойынша мейлінше кішкентай камераларды пайдаланатын фототілшілер төтенше жағдайларды түсіру кезінде жабдыктың әрбір грамын үнемдей отырып, ауыстырмалы оптика пайдаланбауды артық көреді. Егер тіпті түсіруді нормативті бейнекамерамен түсірудің сәті түссе де, онда оқиға орнынан материал беру туралы әнгіменің болуы да мүмкін емес. Оқиға орнынан тікелей репортаждар жүргізу үшін CNN компаниясы 2001 жылы бірінші рет Хайнань аралында Лондондык 7Е Communications компаниясы шығарған бейнефондарды пайдаланды. Кейінірек жабдыкты Associated Press сатып алды. Бейнефон парфель мөлшеріндегі корпусқа орналастырылады, жабдықтың массасы 4,5 кг, байланыс арнасы серіктік. Бейнефондарды кезекті ойдағыдай пайдалану 2001 жылы 11 қыркүйектегі ланкестіктің салдарлары, одан кейінгісі Ауғанстан мен Ирактан берілген тікелей эфирлер. Ағылшын компаниясынан бейнефондар шығаруға іле-шала австриялық Scotty фирмасы да кірісті. Оларды журналистерден басқа Пентагон да сатып алды. Бейнефон ноутбукке нормативті бейнекамера қосылған түрінде жасалған. Металл корпус жабдықты соққылардан сақтандыруға қабілетті. Серіктік байланыс екі жиналмалы антеннамен Inmarsat жүйесі серігі арқылы қамтамасыз етіледі. Мәліметтерді беру жылдамдығы 128 Кбит/сек. Дереккөздер
Баспасөз конференциясы

Баспасөз конференциясы – баспасөз, радио, теледидар өкілдерінің жиналыс ы. Ондай жиналыстарды түрлі ресми адамдар, газеттердің, журналдардың, радио мен теледидардың (отандық, сондай-ақ шетелдік) қызметкерлері қабылдаған аса манызды шешімдермен, үкіметтің, түрлі қызмет дәрежесіндегі адамдардың, елдің ішкі жағдайы және халықаралық жағдай жөніндегі ой-пікірлерімен таныстыру, белгілі бір оқиғаға түсінік беру, баспасөз қызметкерлерінің түрлі сұрақтарына жауап беру мақсатымен өткізеді. Дереккөздер
Жанболат Башарұлы

Жанболат Башарұлы – (1949. Қарағанды облысы, Ақтоғай ауданы) - тележурналист. Арғын тайпасының Тобықты руынан шыққан. ҚарМУ-ді бітірген. Еңбек жолын қатардағы жұмысшыдан бастаған. Балқаш қалалық студиясының редакторы, аға редакторы қызметтерін атқарды. Балқаш кен-металлургия комбинатының Шығыс Қоңырат, Қоңырат кеніштерінен «Кенші көкжиегі», «Жұмысшы әулеті» атты тележурналдары республикалық телеарнада көрсетіліп, жоғары бағаға ие болды. Алғаш рет «Қос тіл - қос қанатың» атты хабар ұйымдастырып, туған тіліміздің толғақты мәселелерін көтеріп, ұлттық балабақшалардың ашылуына ұйытқы болды. Республикалық «Қазақ тілі» қоғамының алғашқы құрылтайына Балқаштан делегат ретінде қатысты. Қалалық «Қазақ тілі» қоғамының төрағасы болып еңбек етті. Оның қаламынан «Үкілі үміт», (1999); «Далам менің - кием менің», (2001); «Көкше көлдің самалы», (2004); «Самғау», (2006) шығармалар жинағы жарық көрген. Халық ақыны Шашубай Қошқарбайұлының өмірімен, творчествосын зерттеп, «Шашубай» (1990) естеліктер жинағын құрастырған. Қазақстан Журналистер одағының мүшесі. «Жылдың үздік редакторы» арнайы дипломымен марапатталған. Дереккөздер
Ботбай Қонысбек

Ботбай Қонысбек (7.10. 1959. Оңтүстік Қазақстан облысы) – журналист, баспагер . ҚазМУ-ді бітірді (1982). 1982-90 жылдары "Лениншіл жас" газетінде әдеби қызметкер, бөлім меңгерушісі, 1990-92 жылдары "Ана тілі" газетінің бөлім меңгерушісі, 1992-98 жылдары "Дастан" шығарм.баспагерлік орт.-ның директоры, 1998 жылы "ҚазАқпарат" баспа корпорациясының президенті, "Қазақстан" журналының бас редакторы. "Баспа және полиграфия ісінің қайраткері". Дереккөздер
Ботсван Баспасөз агенттігі

Ботсван Баспасөз Агенттігі (БОПА) (Botswana Press Agency ВОРА) – Үкіметтік ақпарат агенттігі . 1981 жылы негізі қаланды. Габоронда орналасқан. Private Bag 0060, Gaborone; Tel: 31 3631; Telex: 2284. Дереккөздер
Балауыз мүсіндерінен жасалынған голливуд муражайы

Балауыз мүсіндерінен жасалынған голливуд муражайы – мұражай. Мұражайдан Мэрилин Монро, Кларк Гейбл, Пол Ньюман, Гэри Купер және т.б. көптеген атақты кино жұлдыздардың бейнесін тамашалауға болады. Бұл жерде қорқынышты зал, "Қараңғылық құпиясы" көрінісі және "Оскар" жүлдесін алған фильмдер туралы да қызғылықты деректер жинақталған. Осылардан бөлек жүлде алған фильмдер жайлы да бейне клиптер бар. Балауыз мүсіндер музейі – Диснейлендтен қашық емес, Лос-Анджелестен шеткерірек орналасқан "Кино әлемі". АҚШ-тағы кино және телеэкран 230 жұлдызының балауыздан бейнеленген кейіптері және әйгілі рөлдерінен көріністер. Дереккөздер
Бейнефотограф

Бейнефотограф – Порфирий Бахметьевтің 1888 жылғы теледидарлық жобасы жатады. Ол бейнелер беруге арналған, өзі жобалаған приборды "Бейнефотограф" деп атады. Ол "Бейнефотограф" туралы рефератын 1880 жылы Цюрихте, Славил қоғамының жиналысында оқыды, ал бес жыл өткен соң орыс техникалық журналы Электричествода жариялады. П.Бахметьев жүйесіндегі беруші қондырғыдағы берілетін бейнені тарату берілетін бейне проекциясының жазыктығына спиральдық жолмен кезектестірілген, қатарға тізілген селенді фотоэлементтердің көмегімен жүзеге асырылды. Әрбір фотоэлементтен шыққан электрлік сигналдар жекелеген сымдармен қабылдау пунктіне бағытталады. Бахметьев бейнелерді көрсету үшін жарыктық газды пайдаланғысы келді. Қабылдау кондырғысында электрлік сигналдарды беруші қондырғы фотоэлементтерге ұқсас спиральдық ретпен орналастырылған, газ жанарғылары қатарына газ түсуін шектейтін жапқыштармен басқарылды. Жанарғылардан шыққан жарық қабылдаушы экран қызметін атқаратын күңгірт әйнекке проекцияланды. Дереккөздер
Бахрейн теледидары

Бахрейн теледидары – 1973 жылдан бастап «Бахрейн телевижн» ұлттық тележүйесі жұмыс істейді. Бұған дейін көрші араб мемлекеттерінің телехабарларын қабылдаған болатын. Теледидар саны да Германия және Жапониямен салыстырғанда жоғары. Ал араб елдерінде бұл жағынан тек Катарды ғана алдарына шығарады. Қазіргі кезде (2000) аралдағы осы араб мемлекеті елді Қиыр Шығыс пен Еуропаға қосатын стратег, база ретінде белсенді жұмыс жүргізіп келеді. Бұған Бахрейннің географиялық жағдайы мен бірінші класты байланыс жүйесінің болуы маңызды фактор болып саналады. 1964 жылдың өзінде Үндістан мен Англияны қосатын суасты телеграфтық кабелі Бахрейн арқылы өтті. Бір ғасырдан кейін осы аралда «Кэйбл энд уайрлесс» британ компаниясы араб әлемінде ең алғашқы спутниктік байланыстың жер үстіндегі станциясын салды. Қазіргі кезде барлық ақпараттық каналдар «Бателко» компаниясының иелігінде. Бұл «Кэйбл энд уайрлесс» компаниясын бахрейнизациялау нәтижесінде құрылды. Қазір Парсы шығанағында Бахрейнді БАӘ-мен, Катармен, Кувейтпеп қосатын суасты кабелін төсеу жұмысы жүріп жатыр. Бұл кабель 1200 байланыс каналына есептелген. «Бателко» қазіргі заманға сай технологиямен жабдықталған. Бахрейндегі АРАБСАТ коммуникациялық жүйесі арқылы 1994 жылдан бастап хабар тарататын спутниктік арнаның өз бағдарламаларын жасау үшін жеткілікті базасы жоқ. Сондықтан ВВС, GNN және Египеттің космостық теледидары хабарларын ретрансляциялау арқылы көреді. Дереккөздер
Ботсван телевизиясы

Ботсван телевизиясы – Ботсвандағы телеарналарды құрайтын жүйе. Ботсван мемлекетінде телевизия өз қызметін 2000 жылы шілде айынан бастаған. Бұл жағдай алғашқы Botswana Television (BTV) телеарнасының пайда болуымен тікелей байланысты. Аталған елде сөз бостандығы конституциямен бекітілген. Алайда Ботсван оппозициясы өз эфирлік Уақыттарының желініп қалатындығын жариялайды. Мемлекеттік телеарнадан бөлек Ботсванда Gaborone Television атты жеке коммерциялық телеарна хабар таратады. Аталмыш арна GBC (Gaborone Broadcasting Company) компаниясының иелігінде. Дереккөздер
БҰҰ-ның Нюю-Йорктегі радио және теледидар қызметі

БҰҰ-ның Нюю-Йорктегі радио және теледидар қызметі–арна эфирге тақырыптық бағдарламалар мен арнаулы жаңалықтар бюллетенін дайындайды.. БҰҰ-ның радиостанциясы күн және апта сайын ұйымның штаб- пәтерінен, комитеттер мен арнаулы ұйымдардың ақпарат жаңалықтарын, репортаждар мен деректі бағдарламаларды тақырыптық айдарлар бойынша таратып отырады. Дереккөздер
Бейнешығыршық

Бейнешығыршық – қысқа, ұзақтығы бір минутқа дейінгі фильм. Кейде киноүлдірікке түсіріледі және бейнеүлдірікке көшіріледі немесе бірден бейнеүлдірікке түсіріледі. Жарнамалық бейнеүлдірік немесе бейнефильм бір-біріне орын ауысып отыратын көптеген монтаждық пландарға ие. Оның компьютерлік, мульттік, қуыршақтық ойын түрлері болады. Дереккөздер
Баспасөз орталығы

Баспасөз орталығы – конференциялардың, фестивальдардың, олимпиадалық ойындардың, жәрмеңкелердің, т.е.с. шаралардың қызметкерлерінен, аудармашыларынан, техникалық қызметкерлерінен құралатын хабар қызметі. Баспасөз орталығы түрлі тілде күн сайын бюллетеньдер шығарып турады. Журналистерді неғұрлым қызықты хабарлармен және фотосуреттермен қамтамасыз етеді, баспасөз конференцияларын өткізеді. Журналистердің материалдарын түрлі елдерге таратуды ұйымдастыру ісімен айналысады. Дереккөздер
Бау-бақша кімге қалады (фильм)

«Бау-бақша кімге қалады» (фильм) – «Қазақтелефильм» студиясыныңн 5 бөлімді, түрлі түсті фильмі (1973). Фильм «Кеңестер Одағының балалары» циклі бойынша түсірілген. Мұнда мектеп балаларын көңілді демалдырумен қатар оларды еңбекке тәрбиелеу ісі көрсетіледі. Деректі түсірілімде пионер аталған Кеңес үкіметі тұсындағы жас ұрпақтың тәрбие алу ерекшеліктері, олардың балалық шағынан ұстануға тиісті идеялары бүгінгі ойы қарақты көрерменді толғандырады. Режиссері - Б. Визильтер. Дереккөздер
Балға журналы

"Балға" – сатиралық журнал. Тарихы 1932 жылы шықты. Мақсаты Мақсаты мен міндеттері мынандай болды: "Мен балғамын, пролетариаттың күшті қаруымын және еңбек құралымын. Мен шаға да аламын, ұрада аламын, бүлдіре де аламын, адамдарды көндіре де аламын. Балға – өмірдің де, өлімнің де иесі. Балға онамайды, ол іспен айналысады. "Балға" ескі әлемге ажал құштырады. "Балға" жаңа әлемге тіршілік соғады. Мен ұратын жау жетеді: олар – байлар, байлар табы. Мен соларды қиратамын, құртамын. Бай - құлақтардың сенімді төбеттері, ісім сендермен болсын. Бай-құлақтардың агенттері – оппортунистер, буржуйлар мен бюро ҚР аттар, мен сендердің быт-шыттарыңды шығарамын. Молла, мен пролетариаттың шоқпарымын, бәрінен де бұрын, бәрінен де көп сендерді соғамын". Дереккөздер
Баспасөз релизі

Баспасөз релизі – баспасөзге арналған бюллетень түрі. Тұрақты шығып туратын бюллетеннен өзгешелігі ол тұрақты шығарылмайды; қандай да бір қабылданған акция, мәлімдеме немесе жарияланымның мәтін сөздеріне, хабарланатын ақпаратқа қызығушылық кажеттілігі кезінде ғана шығарылады. Америкалықтар тәжірибесінде, пресс-релиз, тұрақты бюллетень негізінде қабылданған. Дереккөздер
Бөгенбай батыр фильмі

"Бөгенбай батыр" –"Қазақтелефильм" студиясының түрлі түсті, 4 бөлімді, қазақ тіліндегі деректі фильмі (1992) . Бөгенбай батырдың 300 жылдығын өз туған жерінде мерекелеу жөніндегі фильмде салтанатты жиындар, ұлттық ойындар көрсетіледі. Кадрларда: Кеңес Одағының екі мәрте Батыры Т.Бигелдинов, Қазақ КСР ҰҒА-ның академигі М.Қозыбаев, Қазақстанның мемлекет қайраткері Ө.Жәнібеков, Ақмола қаласының әкімі Кәрібаев, Бөгенбай батырдың ұрпағы, зейнеткер Нурғалиевтер ірі пландармен көрерменге ұсынылады. Соңдай-ақ "Жазушы" кинофильмінен үзінді беріліп, Бөгенбай батырдың ұлы тұлғасы сомдалады. Реж.– И.Ташманов, А.Сатаев, oператоры – Ю.Кулик. Дереккөздер
Бейсаясаттық

Бейсаясаттық – азаматтардың, халықтың бір бөлігінің саясатқа, саяси өмірге самарқау, парықсыз, теріс көзқарасы, қатынасы. Мысалы, ол қоғамдық-саяси өмірге қатысудан бас тартудан, сайлау немесе референдум кезінде дауыс беруге бармаудан және т.с.с. білінеді. Дереккөздер
Бүгін, ертең, әрқашан

Бүгін, ертең, әрқашан– "Қазақтелефильм" студиясының түрлі түсті, 2 бөлімді, орыс тіліндегі деректі фильмі (1984).. Жастарды қой шаруашылығына тарту бағытындағы Кеңестік саясаттың жүзеге асуын көрсету мақсатындағы түсірілімі. Онда Алматы облысының "Дегерес" кеңшарындағы шопандар бригадасының тыныс-тіршілігі баян етілген. Телетуынды жастардың тәлімгері, Әлем қоры Кеңестік басқармасының мүшесі Социалистік Еңбек Ері Шопан Жандыбаевтың жастарды қой күтіміне үйрету тәлімдері жайлы. Режиссері - В. Задвицкий, операторлары - А.Коптев, В.Максимов, А.Чепенко. Дереккөздер
Баспасөзге өтініш беру

Баспасөзге өтініш беру – баспасөз хатшысының міндеті. Баспасөзге берілген өтініштердің көмегімен қоғамдық ұйымдарды өзіне таратып және саяси сенімдеріне көз жеткізеді. Олар қоғамдағы пікірлерге көзқарасты сақтайды, болатын шаралар мен науқандарды хабарлайды. Хабарламаның алғашқы бөлімінде баспасөз хатшысының мекен-жайы мен телефон нөмірі болады. Баспасөзге хабарламаны әр іс-шарадан кейін емес, одан бұрын жіберілу қажет. Іс-шараның алдынан хабарландыру жіберіліп, оның уақытында жариялануын өтіну керек. Дереккөздер
Әуез Бейсебаев

Әуез Бейсебаев (1951 жыл, Алмалы ауылы, Бәйдібек ауданы, Түркістан облысы – 2000 жылы Алматы қаласы) — қазақ журналист, публицист, сыншы, ғалым. ҚазМУ-ді (1976), аспирантураны бітірген (1986). Университеттің соңғы курсында Лениншіл жас газетінің Шымкент облысындағы меншікті тілшісі болып қабылданды. 1980 жылы Америкаға сапар шегіп қайтты. 1981-87 жылдарда Қазақ әдебиетінің сын бөлімінде, ҚазҰУ-дің қазақ әдебиеті кафедрасында оқытушы, аға оқытушы, доцент болып істеді. Филология ғылымдарының кандидаты, (диссертациясының тақырыбы Қазақ поэзиясындағы халық бірлігі (1960-90). Публицист қаламынан туындаған отты мақалалары оқырман жүрегіне өзінің нәзік лиризм әрі шыншылдық сыршылдығымен ұялады. Сын жанрындағы зерттеулері оның әдебиеттану саласындагы сан қырлы болмы сын айқындап, оқырмандарды күрмеуі мол тақырыптың өзегінен өмірдің алуан бояулы қатпарларына үңілдірді. Ол ұстаздық қызметпен қатар Қазақ әдебиетіндегі шетел тақырыбынын жазылу проблемалары атты докторлық диссертациясын да аяқтаған. Ол ТМД халықтарымен бірлікті, тұтастықты байыптай тым үлкен монограф, еңбек те жазды. Дереккөздер
Баспасөзге шолу

Баспасөзге шолу – публицистикалық жанрлардың бірі, газет-журналдарға саяси басшылық етудің ең тиімді, оперативті әдісі. Ол жергілікті баспасөз орғандарының өз міндетін қалай орындап жатқанын зерттеп, жетістік тәжірибесін жинақтайды, кемшілігін ашып, оны жоюдың жолдарын көрсетеді, журналистерге нақтылы кеңес беріп, олардың іскерлігін арттыруға көмектеседі. Баспасөзге шолу директивалық мәні жағынан бас мақаламен теңдес, көбі кредакциялық мақала түрінде беріледі. Ол, негізінен. тақырыптық шолуға, жалпы шолуға, информациялық шолуға бөлінеді. Тақырыптық шолу науқандық, оперативті тақырыптың бір немесе бірнеше газетте қалай қамтылып, жазылу мазмұнына қорытынды жасайды. Жалпы шолу нақты бір газет, журналдың белгілі бір кезеңдегі жалпы жұмысына жан-жақты талдау жасайды. Информациялық шолуда газет-журналдардың тыс, манызды мәселені көтерген материалының қысқаша мазмұны хабарланып, басқаларға үлгі есебінде ұсынылады. Шолудың бұл түрі "Жергілікті газеттерден", "Газет-журнал беттерінен", "Соңғы поштадан" деген рубриқалармен беріледі. Дереккөздер
Ақмарал Бейсекова

Ақмарал Бейсекова – (15. 9.1951. Түркістан облысы) балет артисі, телередактор. Алматы хореографикалық училищесін (1971), әль-Фараби атындағы Шымкент педагогикалық институтын бітірді (1986). *1971-75 жылдарда Абай атындағы Академиялық опера және балет театрынын артисі, *1976-80 жылдарда Қазақ теледидарының музыкалық хабарлар бас редакциясының режиссердің көмекшісі, *1985-96 жж. Хабар агенттігінін жаңалықтар редакциясында режиссер, *1997 жылы Хабар агенттігінде редактор болып істейді. Дереккөздер
Батыс Еуропадағы спутниктік теледидардың араб қызметі

Батыс еуропадағы спутниктік теледидардың араб қызметі - Батыс Еуропада қазіргі заманғы технологиямен жабдықталған және білікті мамандары бар араб құрылтайшыларының қаржысына құрылған спутниктік арналары бар. Бұл арналардың қаржысы мол, араб әлемінде және одан тыс елдерде дамыған тілшілер жүйесі бар. Олардың ішінде төмендегілерді атап өтуге болады: #Араб жаңалықтар жүйесі - ANN 1997 жылы Лондонда ашылды. #Араб радиосы мен теледидары - ART 1993 жылы Италияда ашылды. Оның хабарлары эфирге ARABSAT - 2 және EUTELSAT - 2 байланыс спутниктері арқылы тәулік бойы хабар таратады. Дабылды күшейту үшін PANAMSAT - 4 спутнигінде жалға алынған арна да пайдаланылады. Хабар тарату қызметі итальян жағынан жүзеге асырылады. #1995 жылдан бастап Еуропа елдерінде EUTELSAT - 2 спутнигі арқылы жүзеге асырылатын еуропалық арна. #Америкалық арна - Солтүстік және Оңтүстік Америкаға хабар таратады. #Африка арнасы - Қара құрлық елдеріне бағытталған. Қазіргі кезде араб радио және теледидар хабар тарату қызметі спутниктік Азия және Латын Америкасы арналарын пайдалануды іске қосуда. Коммерциялық негізде өз қызметін жүргізетін бұл ұйымның негізгі ерекшелігі - Египет, Сауд Арабиясы, Тунис, Кувейт сияқты араб елдерінде, сондай-ақ Италияда телебағдарламалардың жеке өндірістік орталығының болуы. ORBIT осы атпенен Италия аумағында хабар тарату ұйымы құрылды. 30-ға жуық Сауд компаниялары өз қаржылары мен күш-жігерлерін спутниктік хабар тарату қызметін құру үшін біріктіріп, 1994 жылы, ол мақсаттарына жетті. Бұл ұйымның қызметі коммерциялық негізде жүзеге асырылады, ол Италияның Telespasio корпорациясымен ынтымақтасады. Ұйымның сандық техникамен жабдықталған Эр-Риядта орталығы бар. ARABSAT және INTELSAT спутниктерін пайдалану Еуропа, Солтүстік Африка, АҚШ-ты қосқанда әлемнің 140 еліне ORBIT хабарларын трансляциялауды қамтамасыз етуге мүмкіндік береді. Алайда қазіргі кезде барлық мүмкіндіктер толық іске қосылған жоқ. ORBIT каналдарының коммерциялық қызметі Батыс телекомпанияларының хабарларын трансляциялауға көп көңіл бөледі, әсіресе, АҚШ пен Франция. Мысалы, ORBIT-тің 10 спутниктік арнасы STAR-TF француз телекомпаниясын шарт бойынша жалға пайдаланып, сол арқылы өзінің және АҚШ телекомпанияларының хабарларын көрсетеді. Сондықтан әзірге араб қаражаты ORBIT қызметін араб хабар тарату компаниясына айналдыра алмай отыр. Дереккөздер
Баспасөздің Америкааралық Ассоциациясы

Баспасөздің Америкааралық Ассоциациясы – өзінің міндетін Солтүстік және Оңтүстік Америкада баспасөз бостандығын қорғау деп есептейді, ал іс жүзінде Латын Америкасы елдерінде АҚШ монополиясы бағытының нығаюына (1942) қызмет етеді. Дереккөздер
Баспасөздің жаңа технологиясы

Баспасөздің жаңа технологиясы – қоғамдық құрылыстың өзгеруіне байланысты баспасөздің жаңа технологиясы қалыптасуда. Соған сай нарықтық жағдайдың әсері аз емес. #Саяси баспасөз - саяси үрдістерді жазады, насихаттайды, соған орай көзқарас-пікірлер білдіреді. Әртүрлі партиялардың органы ретінде сөзін сөйлейді. #Информациялық-коммерциялық баспасөз - ақпараттық нарықтың өрістеуіне байланысты пайда болған. Өз оқырмандарын жедел ақпаратпен қамтамасыз етуге тырысады. Әсіресе коммерциялық құрылымдарды арқау етеді. Кәсіпкерлер мен іскерлерге арнап шығарылады. Бұған қоса өздері коммерциялық басылым ретінде пайда табуды көздейді. #Іскерлік баспасөз - нарыққа байланысты кәсіпкерлер мен іскерлердің қажеттілігін өтеуге тырысады. #Салалық баспасөз - түрлі салаларды қамти отырып бөлінеді. Министрліктер мен комитеттердің жұмысына арналады. Сондай-ақ оқу-білімге, өндіріске, ауылшаруашылығына, экология мен құрылысқа, т.б. арналуы мүмкін. #Аймақтық баспасөз - жергілікті жерлерде шығарылады. Аудандық, облыстық, т.б. баспасөз түрлері - әдеби-көркем, қоғамдық-саяси, ғылыми, жарнамалық, анықтамалық болып бөлінеді. Баспасөз сипатына қарай - ақпараттық, аналитикалық, көркем- публицистикалық тұрғыда қамтылады. Тақырыптық – спорт, медицина, музыка т.б. Әлеуметтік ерекшелікті топтарға - әйелдерге, жастарға, балаларға арналған баспасөз. Дереккөздер
Баспасөздің төрт теориясы (кітап)

«Баспасөздің төрт теориясы» – кітап. Авторлары - Ф.Сиберт, Т.Петерсон және У.Шрамп. Кітапта әңгіме негізінен әмірлі, өктем, либертариандық, кеңестік және әлеуметтік жауапкершілік теориясы жайында өрбиді. Дереккөздер
Баспасөз-релиз

Баспасөз-релиз – терілген материалдар, кестелер, бағдарламалар, мәліметтер баспасөз мәслихатына келгендерге таратылып беріледі. Олар баспасөз мәслихатын ұйымдастырушылар мәлімдемесінің мәтініне сәйкес келеді. Баспасөз мәслихаты, көбінесе баспасөз орталығымен немесе баспасөз-хатшысымен ұйымдастырылады. Баспасөз мәслихатын баспасөз хатшысы басшысының атынан жүргізе береді. Баспасөз хатшысымен қоғамдық жұмыстағы хатшы бірге жұмыс істей береді. Баспасөз хатшысы бірінші кезекте БАҚ-қа (теледидар, газет, радио) іс-шаралары туралы хабарлап отыруы керек. Оған қандай да бір сұрақ туындаған журналист келуі мүмкін. Ол БАҚ-тан келген хабарларды, басшысының қызметіне қатысты және еліміздегі, шетелдегі маңызды оқиғаларды басқармаға жариялап отыруға міндетті. Газеттегі мақалаларды оқып, телерадио хабарларды тыңдап, талдау жасау оның міндеті болып табылады. Дереккөздер
Әдбісаттар Бөлдекбаев

Бөлдекбаев Әбдісаттар (1.6.1929. Жамбыл облысы Шу ауданы Кеңес а.) – журналист. Ысты руынан шыққан. ҚазМУ-ді бітірген (1958). 1951 жылы "Лениншіл жасқа" қызметке шақырылып, аудармашы, әдеби қызметкер, бөлім меңгерушісі, жауапты хатшы, бас редактордың орынбасары, бас редактор қызметтерін атқарды. Қазақстан ЛКЖО ОК-нің бюро мүшесі болып сайланды. Б. 1963 жылы Қарағанды облысы. "Еңбектегі ерлігі үшін", "Тың жерлерді игергені үшін" медальдарымен және Қазақ КСР Жоғ. Кеңесінің, БЛ КЖО ОК-нің Қазақстан ЛК ЖО ОК-нің Құрмет грамоталарымен марапатталған. Дереккөздер
Бастау (фильм)

«Бастау» – «Қазақтелефильм» студиясының 2 бөлімді, қазақ-орыс тілдеріндегі, ақ-қара түсті деректі фильмі (1976). Фильм Қостанай жерінен бой көтеретін болашақ Қашар кен-байыту комбинатының құрылысы туралы. Кадрда - құрылыс комбинатының директоры А.Шакиров, экскаваторшылар бригадирі А.Гильгенберг, тепловоз бригадасының комсомол-жастар бригадирі Н.Козловтар көрініс береді. Режиссер-операторы - А.Чепенко. Дереккөздер
Басты желі (фильм)

«Басты желі» – «Қазақтелефильм» студиясының түрлі түсті, 2 бөлімді, қазақ-орыс тілдеріндегі деректі фильмі (1982). Фильм Павлодар алюминий зауытының металлургтерінің еңбек тынысы турасында. Картинаның басты кейіпкерлері, жастар тәрбиешісі П.Тургин және оның ісін жалғастырушы, КСРО-ның еңбек сіңірген металлургі А.Тұрақбаев. Осылар арқылы сюжеттік желі құрылып, республикадағы алюминий өндірісінің жұмыстары көрсетіліп, зауыт ұжымының табыстары жайлы әңгіме болады. Сценарий авторы - М.Байтенов, режиссері - Ю.Дубровин, операторы - С.Келдібаев. Дереккөздер
Басшылық психологиясы

Басшылық психологиясы – сөйлеу мәдениетіне, өз ойын сауатты, айқын жеткізе білуіне байланысты. Дауыс ырғағын құбылту арқылы айтқан сөзін 40%-ға тиімді ете алады. Айта, тыңдай, сөйлей білуге жаттығу қажет. Басшы сөйлей білумен қоса, тыңдай да, жұртшылықты қызу әңгімеге тарта да білуге тиісті; еңбек мәдениетіне, жұмыс уақытын ұтымды ұйымдастыруына; мінез-құлық мәдениетіне: этика, эстетика. Сыртқы мәдениеті ішкі мәдениетіне үнемі сәйкес келе бермейді; сезім мәдениетіне: эмоцияны, дауыс ырғағын, қол қимылын, бет қимылын тежей білуінде. Мәселен, эмоция адамдармен жақындауға да, одан күдер үзуге де ықпал етеді. Осының барлығы қызмет этикасына жатады. Басшының өресі басқалардан әлдеқайда жоғары болуы, тәрбиеші болуы, өзінің үлгі-өнегесін көрсете білуі тиіс. Сынау өнері, сынды дұрыс қабылдай білу қажет; сын жалпылама болмай, нақтылы адамға арналуы тиіс (жеке басын емес, ісін сынау қажет); сынау мақсатын айқындау және сыналатын адам туралы мағлұмат алу; адамның дербес ерекшеліктерін ескере отырып сынау, алғашқы ескертуді оңашада айту; сынау орнын және тәсілін ойластыру; сынай отырып, іскерлікпен жауап беруге жағдай жасау. Дереккөздер
Әбдірәлі Бөлебай

Әбдірәлі Бөлебай (25 желтоқсан 1953, Ерназар ауылы — 6 сәуір 2022) — қазақстандық диктор. Өмірбаяны Әбдірәлі Бөлебай 1953 жылдың 25 желтоқсанында Жамбыл облысы Жамбыл ауданы Ерназар ауылында дүниеге келген. Алматыдағы №46 қалалық кәсіптік техникалық училищені (1971), Құрманғазы атындағы консерваторияны бітірді (1976). 1983 жылы Мәскеу қаласындағы Бүкілодақтық теледидар және радио қызметкерлерінің білімін жетілдіру институтынан дәріс алды. Еңбек жолын "Қазақфильм" киностудиясында режиссердың көмекшісі болып бастады. 1977 жылы Қазақстан Кәсіподақтары жанындағы көркем өнерпаздары республикалық үйінде методист; 1978 жылы Қазақ радиосының дикторы; 1985 жылы Қазақ теледидарында диктор; 1992–96 жылдары дикторлар тобының жетекшісі; 1996 жылы "Хабар" агенттігінде "Жеті күн" ақпаратты сараптау бағдарламасы және "Жаңалықтар" қызметінің жүргізушісі; 2000 жылы "Қазақстан" ұлттық арнасының Астана филиалында диктор; 2002 жылы ҚР Президентінін Телерадиокешенінде продюсер; 2004 жылы ҚР Экономикалық қылмысқа және сыбайлас жемкорлыққа қарсы күрес агенттігі (қаржы полициясы) баспасөз хатшысы болып қызмет атқарады. Әбдірәлі Бөлебай өмірінің соңында дейін Қазақ радиосында дикторлық қызмет атқарды. Дереккөздер
Басшылықтың үш түрі

Басшылықтың үш түрі- . #Демократиялық (көпшілік пікірі мен басшылықты ұштастырып басқару). #Директивтік (централизм, әкімшілік басым). #Бос қоя берушілік (анархизм), сол арқылы бір адамның басқаруын жоққа шығару. Дереккөздер
Нұрсәт Бейсеқожа

Нұрсәт Бейсеқожа (13 сәуір 1986, Алматы қаласы) — композитор. Алматы қаласындағы Құрманғазы атындағы ұлттық консерваторияның соңғы курсында (2009). 2009 жылы қаңтар айынан бастап Қазақстан ұлттық телеарнасында Н.Бейсеқожаның Көпшілік консерваториясы атты авторлық жобасы бойынша хабарлар циклы түсіріле бастады. Көпшілік консерваториясы жобасында: Ахмет Жұбанов, Ғазиза Жұбанова, Евгений Брусиловский, Мұқан Төлебаев, Латиф Хамиди, Сыдық Мұхамеджанов, Қапан Мусин, Құдыс Қожамияров, Нұрғиса Тілендиев, Бақытжан Байқадамов, Мансұр Сағатов, Еркеғали Рахмадиев, Базарбай Жұманиязов, Мыңжасар Маңғытаев, Дүңгенбай Ботбаев, Тілес Қажығалиев, Кеңес Дүйсекеев, Төлеген Мұхамеджанов, Бейбіт Дәлденбаев, Серік Еркімбеков, Балнұр Қыдырбекова, Ақтоты Райымқұлова, Артық Токсанбаев тәрізді қазақтың кәсіби композиторларының күрделі музыкалық шығармалары жайлы түсірген қырықтан астам жеке-жеке хабарлары. Жыл бойына апта сайын эфирден беріліп қалың жұртшылықтың алғысына бөленді. Құрманғазы атындағы Академиялық ұлт аспаптар оркестрінің орындауында Н.Бейсекожаның Аңырақай шайқасы, Еңселі елім, Төле би, Абай, т.б. отыздан астам күйлері Қазақстан ұлттық арнасы эфирінен үзбей беріліп, композитор ретінде халқымызға таныла бастады. Дереккөздер
Руслан Бөлебай

Бөлебай Руслан (16 мамыр 1985. Қызылорда облысы Шиелі кенті – 16 шілде 2009. Алматы қаласы) – тележурналист. ҚазҰУ-нің (2006), журналистика факультетінің магистратурасын бітірген(2008). Журналистика магистрі дәрежесі бар. 2002 жылдан бас тап республикалық Ұлан газетініқ қоғамдық тілшісі, 2003 жылы әл-Фараби атындағы ҚазҰУ-дың "Қазақ университеті" газетінің штаттағы тілшісі, 2003-2004 жылдары "Арай" журналының жауапты редакторы, 2005 жылы НТК телеарнасында жаңалықтар бөлімінің тілшісі және Ретро ҒМ радиосының жаңалықтар қызметінін жүргізушісі, 2004-2005 жылдары "Оңтүстік астана" жаңалықтар бөлімі жоіи республикалық-қоғамдық саяси "Azamat.kz" газетінің журналисі, 2005-2006 жж КТК телеарнасы ақпараттар бөлімінің штаттағы тілшісі, КТК арнасында «Шарайна» сараптамалық-бағдарламасының тілшісі, "Күндерек" жаңалықтар қызметінің жүргізушісі, 2007 жылы қантар айынан Қазақстан ұлттық телеарнасында "Таңшолпан" бағдарламасының тележүргізушісі болып қызмет етті. "Жас Астана – жас жеткіншектер көзімен" атты II Халықаралық фестивалінің (2000), "Окжетпес 2002 Халықаралық фестивалінің лауреаты, "Еуразия шенбері" II Ақпараттық Халықаралық жастар форумының бас жүлдегері, 2004 жылы Дүниежүзілік ВВС радиосы жариялаған "Мен ВВС Қазақ қызметінің басшысы болсам..." атты эссе-байқауының бас жүлдесін жеңіп алып, Лондон қаласындағы ВВС радиосында өндірістік тәжірибеден өткен. Телеэкранда өзінің жеке дара жүргізушілік талантымен танылған Руслан Әбдісаттарұлы елімізге белгілі асқкақ тұлға Мұхтар Шахановтың, ҚР Халық арт. Мақпал Жүнісованың, әншілер Майра Ілиясованың, Бақтияр Тайлақбаевтың, Маржан Арапбаеваның, жас қобызшы Акерке Тәжібаеваның және т.б. жеке шығарм. кештерін жүргізді. Соңғы кездері эстрада саласында әншілік қырынан танылды. "Кең дала", "Сен болмасан", "Жанарым", "Елес", "Мөлдір моншақтар", "Кешікпей келем деп ең", "Махаббатпен ойнама сен", "Іңкәрім-ай" әндерін мәнеріне келтіре орындап, көрермен ықыласына бөленді. Сұм тағдыр қатал екен... Жұлдыздай жарқ етіп, жоқ болды! Танымал журналист 2009 жылы 16 шілде жол көлік апатынан қаза болды. Ол 25-ке де жетпей, жауқазындай солған жас ғұмыр таң алдында үзілді. Ажал құшқан Руслан Бөлебай бұл күнде елге кең танылып үлгерген журналис еді. Өмірге деген құштарлығы зор бозбаланың жарқын жүзін әріптестері бүгін егіле еске алуда. Дереккөздер
Басы ашық насихат

«Басы ашық» насихат - саралау мен насихатты айқындайтын термин. Арнайы тіркелген арналар үшін істі ашық жүргізеді. Деректің қайнар көзі, кімге қарайтыны ашық айтылып, оны анық мәлімдейді. Ескерту: "Басы ашық" насихат пікірі, арнайы басылымдарға (үкіметтік және т.б.) сай келмеуі мүмкін, алайда ол кез келген коммерциялық, қоғамдық және тәуелсіз БАҚ-ты қамтиды. Дереккөздер
Басылым деректері

Басылым деректері - мерзімді және мерзімді емес басылымдардың, негізгі басылым бойынша теңестірілетін, міндетті бөлігі. Оған БАҚ-тың меншік иесі (туынды авторлары), бас редактордың аты-жөні, есепке қойылғаны туралы куәлігінің нөмірі мен берілген күн, ай, жылы және оны берген мекеме, мерзімділігі, рет саны, жарыққа шыққан күні, таралымы, көлемі, баспахана мен редакцияның мекенжайы, кітаптарда халықаралық кластау ISBN белгісі және кітапханалық кластау - ББК белгісі, техникалық сипаттағы еңбектерде әмбебап ондық кластау - ЭӨК белгісі жазылады. Дереккөздер
Басылым мәліметтері

Басылым мәліметтері - оқырмандарды хабардар етуге, кітапханалық библиографиялық өңдеуге баспа және редакциялық қызметті есепке алу, сондай-ақ жоспарлауға арналған негізгі деректер. Оған (кітап, журнал, газет үшін) басылымды дайындауға қатысушылар (автор, құрастырушы, аудармашы, редактор, суретші-безендіруші, дизайнер, корректор), басылымның аты-жөні, түпнұсқаны теруге берген және басуға қол қойылған күні, қағаз форматы, баспа табақ үлесі, кітап көлемі, журнал, газет нөмірі, жеке, шартты және есепке алынатын баспа табағы, таралымы, шығу мерзімділігі, репродукциялану әдісі, кітапхана каталогтарына арналған әдебиеттерді класқа бөлу индексі, редакцияның, баспаның аты-жөні, мекенжайы, телефоны, баспаханалық тапсырыс нөмірі, баспахана мекенжайы, бір дана кітаптың, журналдың, газеттің бағасы жазылады. Дереккөздер
Аязби Бейсенқұлов

Аязби Ақбергенұлы Бейсенқұлов (1. 1.1963. Жамбыл облысы, Меркі ауданы, Ақ жол ауылы) журналист, ғалым. ҚазМУ-ді бітіріп (1985), Жамбыл облысы, Меркі аудандық газетінде тілші, жауапты хатшының орынбасары, партия тұрмысы бөлімінің меңгерушісі — редактордың орынбасары. *1989-93 жылдарда Қордай аудандық газетінде жауапты хатшы, редактор. 1993 жылы "Жас Алаш" газетінің Жамбыл облысындағы меншікті тілшісі, "Евразия" газетінің редакторы, *1998 жылы Қазақ радиосы жедел ақпарат орталығының жетекшісі, ҚазҰУ-дің аға оқытушысы. *2001 жылы ҚазҰУ-дің теле-радиожурналистика кафедрасының меңгерушісі, доценті. 2010-2012 жылдары Жамбыл облыстық «Қазақстан-Тараз» телеарнасының директоры. 2012-2014 жылдары «Хабар агенттігі» АҚ-ының «Білім» телеарнасының бас редакторы. 2014 жылдың қыркүйегінен Л.Н.Гумилев атындағы Еуразия ұлттық университетінің Журналистика және саясаттану факультетінде Телерадио және қоғаммен байланыс кафедрасының меңгерушісі. Филология ғылымдарының кандидаты (2001), (тақырыбы Қазақстандық БАҚ-тың жаңа ақпараттық технология негізінде дамуының проблемалары). Fылыми мақалалары журналистикадағы жаңа технологиялар, тележурналистиканың теориялық мәселелеріне, шығармашылық психологиясына арналған. 2017 жылы Халықаралық Телевизия және радио академиясының (Мәскеу қаласында) толық мүшесі болып қабылданды. http://interatr.org/ru/persons/bejsenkulov-ayazbi/ Еңбектері: Әуе толқынында Қазақ радиосы (құрастырушы, 2001); Журналистикадағы жаңа ақпараттық технологиялар, (2003). Information Security and the Theory of Unfaithful Information / Journal of Information Security, 2015, 6, 265-272 Impact Factor 1.38 Innovation Journalism: The New Way of the Media Development / European Journal of Social Sciences Education and Research ISSN 2411-9563 Sep – Dec 2015 Vol.5, Nr. 1 519-523. Impact Factor 0.894 Научно о вкусе и запахе телевизионных передач / «Мультимедийная журналистика Евразии-2014» сборник материалов VIII международной научно-практической конференции, г. Казань, 11-12 декабря 2014 г. Дереккөздер
Басылым түрлері

Басылым түрлері - кейбір белгілері сипаттарының бірегейлігімен ерекшеленетін (мақсаттық бағыты және сипаты, материалдық құрылысы, мерзімділігі, құрылымы, таңбалы ақпараттық табиғаты) басылымды ажыратуға мүмкіндік беретін категория. Осы белгілерге орай ғылыми, оқулық, анықтамалық, әдеби-көркем басылымдар, кітаптық, журналдық, мерзімді емес, мерзімді, ноталық, бейнелеу және картограф, т.б. басылымдар екенін ажыратуға болады. Дереккөздер
Бразилия баспасөзі

Бразилия баспасөзі – Бразилияда тұрақты түрде шығып тұратын басылымдар. Бразилияда 250-ге жуык газет шығады (1970). Аса ірі газеттері: Рио-де-Жанейрода "Глобу" ("О Globo", 1925), "Жорнал ду Бразил" ("Jornal do Brasil", 1891), "Коррею да маньян" ("Соггеіо da Manna, 1901), "Диариу ди нотпоиас" ("Diario de Noticias", 1930); Сан-Паулуде "Эста ду ди Сан-Паулу" ("О Estado de Sao Paulo", 1875), "Диариу ди Сан-Паулу" (Diario dc Sao Paulo", 1929). Ең ipi-газет журнал бірлестігі 1921 жылы құрылған "Диариус асосиа дус". Ол 32 газет, 18 журнал шығарады, қарауында көркем әдебиет баспасы, 22 радиостанса мен 15 телестудия бар. Бразилияның ресми ұлттық хабар агенттігі 1946 жылы Рио-де-Жанейро да құрылған "Аженсия наси онал". Бразилияда 1921 жылы радио, 1952 жылы телевизия жұмыс жасай бастады; 950-ден астам радиостанса, 40-тан астам телестанса бар (1970). Аса ipi радио және телевизия бірлестіктері: Теле байланыс жөніндегі ұлттық Кеңес; Бразилия радио және телест ның ассоциациясы; Газеттер мен радиостлар ассоциациясы. Радио және телехабарлар негізінен жекеменшік стансалар арқылы португал тілінде беріледі. Бразилияда радио мен телебағдарламаларды, негізінен, жекеменшік стансалар іске асырып, ұлттық департамент бакылау жүргізеді. Бразилияның радио және телестансасының Ассоциациясы (Associacao Brasileira de Emissoras de Radio e Televisao ABERT) 1962 жылы негізі қаланды. Дереккөздер
Бейтарап білім

“Бейтарап білім” – адамды ойлауға үйрету әрі оны іске асыруға машықтандыру. Мартиннің пікірі бойынша, адам санасы мен тәні бір. Сондықтан ондай білім адами құндылықтарды бойга сіңірумен бірге оған әсер етуі де керек. Егер осы екеуінің бірін ақсатып алсақ, міндетгі түрде қателесеміз дейді. Бұл пікірді қостаған Мак Карти (Mac Carthy, 1990) және Корнбет (Cornbeth, 1996), Смоликтер (Smolicz, 1996) сол бейтарап өнердің өзін тарататын ақпарат құралдары дегенді қосады. Әр елдің оқу жүйесінің құрылымы әртүрлі болғандықтан, оларды бірізге түсіру, бір-бірімен салыстыру өте қиын. Дереккөздер
Бразилия телевизиясы

Бразилия телевизиясы – Бразилия мемлекеттік телеарналар жүйесі. Бразилияда телевизия негізі 1950 жылы қаланған. Телеарналарды былайша топтауға болады: негізгі арналар: Rede Globo Rede Globo; Rede Record; SBT; Rede Bandeirantes; CNT; TV Gazeta; RedeTVі; Rede Brasil de Televisro; NGT; Rede Ғатнііа; Қоғамдық желілер: TV Brasil; TV Cultura; Rede Minas; TV Betim; Үкіметтік арналар: TV Senado; TV Свтаға; NBR; Музыкалық арналар: MTV Brasil; TV Uniro; Multishow; Жаңалықтар арналары: Record News; Globo News; Band News; Спорт арналары. TV Esporte Interativo; Діни арналар: Rede Gnnesis; Rede Gospel; Rede Boas Novas; TV Aparecida; TV Сапзго Nova; TV Sftculo 21; Rede Vida; RIT; Rede Super; TV Mundo Maior;TV Novo Tempo; Rede Familia; Коммерциялық арналар: Shoptime.com; Polishop TV; Жасөспірімдерге арналған арналар: PlayTV; MixTV; интернет арналар: A11TV; TV Terra; TV UOL; TV Canal Internet; Дереккөздер
Карл Браун

Браун Карл (6.6.1850. Фуль да 20.4.1918. Нью-Йорк) – неміс физигі. 1872 жылы Берлин ун.-тетін бітірген. Карлсруэдегі (1883), Тюбингендегі (1885-1895) политехникумның профессоры, Страсбург ун.-тінің профессоры (1895). Негізгі жұмыстары радио техникаға арналған. 1898 жылы Б.Поповтың ашық вибраторын тұйық конденсаторлық контурмен біріктірді, бұл хабар берудің сапасын елеулі арттырды. 1897 жылы электр тербелістерін зерттеу үшін электрон вакуумдық түтікшені (Браун түтікшесі) қолдануды ұсынды. 1906 жылы кристаллдардан униполярлық өткізгіштікті байқады, бұл оның кристаллдық детекторлар жасауына себеп болды. Антеннаның бірнеше үлгісін, оның ішінде жақтаулы антеннаны (1913) ұсынды. Радиотехника саласындағы жұмыстары үшін Нобель сыйлығын (1909) иеленді. Нобель сыйлығы "сымсыз телеграф жасау жөніндегі жұмыстары үшін" берілді. Ол сонымен бірге радио физиктердің көпке танымал мектебінің негізін салушы және басшысы болды. Солай болғанмен де оның радиотехника мен электр байланысын дамытуға қосқан үлесі тарихи техникалық әдебиеттен өзінің лайықты орнын таппай келеді. Кейде ол туралы "Ұмытылған жол салушы" ретінде жазады. Браунның қатысуымен 1898 жылы радиоаппаратура шығаратын "Телебраун" фирмасы ұйымдастырылды, ол 1900 жылы "Сименс" компаниясының филиалына айналды. Ол 1903 жылы А.Слаби мен Г.Арко (1869-1940) құрған "Функентелеграф" компаниясымен бірікті. Біріккен "Телефункен" компаниясы Еуропа кұрлығындағы аса ipi компанияға айналып, Г.Маркониге бәсекелес болды. Оның инвестициясымси петербургтік "Сименс және Гальскс" фирмасы 1904 жылы "профессор Попов жүйесі бойынша" радиостанциялар өндірісін ұйымдастырды, таза пайдасының үштен бірі "Телефункенге" бөлінді, Орыс ғалымының зияткерлік меншігі осылайша жоғары бағаланды. Дереккөздер